Diari Oficial de la Generalitat Valenciana


Sumari del DOGV 9299, del 16-03-2022 (2022/2138)

RESOLUCIÓ de 8 de març de 2022, de la consellera de Sanitat Universal i Salut Pública, per la qual s'efectua la convocatòria de les ajudes destinades a promoure projectes de salut perinatal i primera infància.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9299

Data del DOGV
:   16-03-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/2138


Data del document
:   08-03-2022

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * ajuda pública

RESOLUCIÓ de 8 de març de 2022, de la consellera de Sanitat Universal i Salut Pública, per la qual s'efectua la convocatòria de les ajudes destinades a promoure projectes de salut perinatal i primera infància. [2022/2138]  
La Llei 38/2003, de 17 de novembre, general de subvencions, estableix, en l'article 23, que el procediment per a la concessió de subvencions s'iniciarà sempre d'ofici, mitjançant convocatòria aprovada per l'òrgan competent.  
L'Ordre 1/2019, de 28 de febrer, de la Conselleria de Sanitat Universal i Salut Pública, per la qual s'aproven les bases reguladores de subvencions destinades a finançar projectes relacionats amb la Salut Pública publicada en el Diari Oficial de la Generalitat Valenciana número 8503, d'11.03.2019, estableix en el seu article 3 apartat 1 que el procediment de concessió d'aquestes subvencions es tramitarà en règim de concurrència competitiva i en el seu apartat 2 que el procediment s'iniciarà d'ofici mitjançant la publicació de la corresponent convocatòria aprovada per resolució de la persona titular de la conselleria amb competències en matèria de sanitat.  
La Llei 8/2021, de 30 de desembre, de pressupostos de la Generalitat per a l'exercici 2022 inclou, en el programa 413.10, les línies pressupostàries que financen les ajudes previstes en l'esmentada ordre de bases.  
Aquesta convocatòria no necessita en la seua notificació la comunicació a la Comissió Europea, i no és aplicable l'article 107 del Tractat de Funcionament de la Unió Europea, per no reunir tots els requisits continguts en aquest, ja que les subvencions previstes en aquesta convocatòria no suposen avantatges econòmics per a empreses.  
  
Atés que s'estableix en l'article 14.3 de la Llei 39/2015, d'1 d'octubre, del procediment administratiu comú de les administracions públiques, i l'article 5.1 de l'Ordre 1/2019 de bases reguladores, es generalitza la presentació de sol·licituds de manera telemàtica a totes les possibles entitats sol·licitants afectades per aquesta convocatòria.  
  
Per l'anterior i de conformitat amb el que s'estableix en l'article 160.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, en relació amb l'article 9 del Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries, i les seues atribucions, Decret 185/2020, de 16 de novembre, del Consell, d'aprovació del Reglament orgànic i funcional de la Conselleria de Sanitat Universal i Salut Pública, i l'Ordre 1/2019, de 28 de febrer, de la Conselleria de Sanitat Universal i Salut Pública, per la qual s'aproven les bases reguladores per a la concessió de subvencions en matèria de salut pública, resolc:  
  
Primer. Objecte i condicions de la concessió de la subvenció  
1. L'objecte d'aquesta resolució és convocar les ajudes destinades a promoure la salut perinatal, a través del suport i ajuda mútua durant l'embaràs, part i puerperi, incloent-hi el suport a la lactància materna com una cosa quotidiana i natural, així com la promoció de la criança positiva i la criança per a l'exercici 2022.  
2. Es regularan pel que s'estableix en l'Ordre 1/2019, de 28 de febrer, de la Conselleria de Sanitat Universal i Salut Pública, per la qual s'aproven les bases reguladores per a la concessió de subvencions en matèria de projectes relacionats amb la salut pública, publicada en el DOGV número 8503, l'11 de març de 2019 (bases reguladores en les referències posteriors a aquesta norma).  
  
Segon. Ajudes i finançament  
De conformitat amb el que s'estableix en la Llei 8/2021, de 30 de desembre, de pressupostos de la Generalitat per a l'exercici 2022:  
1. Les subvencions previstes en aquesta convocatòria es finançaran amb càrrec al programa pressupostari de la Conselleria de Sanitat Universal i Salut Pública 413.10, del capítol IV, codi línia comptable S0403000.  
2. El total de les subvencions atorgades per a aquests projectes no podran superar la quantia màxima de 50.000 euros.  
3. Procedència i quantia dels fons: propis: 50.000 euros. La modalitat de concessió serà de concurrència competitiva.  
  
Tercer. Entitats sol·licitants  
Podran sol·licitar les subvencions regulades en el títol IV, capítol II de l'Ordre 1/2019, associacions i/o entitats sense ànim de lucre que treballen amb mares i pares en la promoció de la salut en l'etapa prenatal i primera infància (de 0 a 5 anys), la criança i la criança positiva.  
  
Aquestes entitats, a més de complir els requisits generals establits en els articles 13.2 i 13.3 de la Llei 38/2003, de 17 de novembre, general de subvencions, hauran d'acreditar els requisits establits en l'article 25.2 de l'Ordre 1/2019 de bases reguladores.  
  
Quart. Termini de presentació de les sol·licituds  
1. El termini per a la presentació de sol·licituds, en la forma establida en l'article 5.2 de les bases reguladores, per a les ajudes convocades mitjançant aquesta resolució serà de 20 dies hàbils comptats des de l'endemà de la publicació d'aquesta convocatòria.  
2. Les sol·licituds es presentaran, segons el model normalitzat disponible en el corresponent tràmit telemàtic, únicament per via telemàtica, a través de la seu electrònica de la Generalitat http://sede.gva.es accedint a GUIA PROP «Tràmits i Serveis», d'acord amb el que es preveu en l'article 5.1 de les bases reguladores i en aplicació del que es disposa en l'article 14 de la Llei 39/2015, d'1 d'octubre, del procediment administratiu comú de les administracions públiques (d'ara en avant LPACAP). Qualsevol sol·licitud presentada seguint un procediment diferent de l'ací descrit, serà inadmesa, de conformitat amb el que es disposa en l'article 66.6 i en l'article 68.4 de la Llei 39/2015, d'1 d'octubre, del procediment administratiu comú de les administracions públiques. La presentació de la sol·licitud implica l'acceptació de les bases reguladores.  
3. La informació sobre les signatures digitals admeses i sobre les instruccions per a la tramitació telemàtica de la sol·licitud i posteriors aportacions de documentació, si escau, podrà consultar-se en la seu electrònica de la Generalitat http://sede.gva.es. En qualsevol cas, s'haurà de tindre en compte el següent:  
Les persones jurídiques i entitats emplenaran la sol·licitud, accedint amb la signatura digital de representant d'entitat emesa per qualsevol de les entitats admeses en el portal electrònic de la Generalitat https://sede.gva.es/es/web/sede\_electronica/sede\_certificados, o certificació digital del seu representant que haurà d'inscriure's en el Registre de Representants de la Generalitat.  
4. A la sol·licitud, s'acompanyarà la documentació que corresponga, de la indicada en l'article 5.2 de les bases reguladores. Aquella documentació que haja de presentar-se signada ho serà amb signatura de representant d'entitat i s'aportarà per via telemàtica.  
5. Els models d'annexos, declaracions responsables i certificacions requerides en les bases reguladores, estaran disponibles en GUIA PROP «Tràmits i Serveis», a partir de la publicació d'aquesta convocatòria en el DOGV.  
6. L'esmena o aportació telemàtica de documentació podrà realitzar-se utilitzant el següent tràmit de la GUIA PROP «Aportació de documentació a un expedient obert d'ajudes de la Conselleria: https://www.gva.es/es/inicio/procedimientos  
7. L'assistència tècnica per a solucionar els problemes de tal índole que puguen derivar-se de la tramitació telemàtica de la sol·licitud s'efectuarà a través del correu electrònic generalitat\_en\_oql@lkk.gr  
  
Cinqué. Documentació que cal presentar  
1. De conformitat amb el contemplat en l'article 5.2 de l'esmentada Ordre 1/2019, de bases reguladores, haurà de presentar-se la documentació següent en model normalitzat:  
- Sol·licitud.  
- Un exemplar de les dades de domiciliació bancària.  
- Memòria/resum del projecte. El llenguatge utilitzat en la redacció del projecte haurà de ser inclusiu i no sexista.  
2. En els casos en què els documents estigueren en poder de la Conselleria de Sanitat Universal i Salut Pública, l'entitat sol·licitant podrà acollir-se al dret establit en l'article 53.1 d de la Llei 39/2015, d'1 d'octubre, del procediment administratiu comú de les administracions públiques, sempre que es faça constar la data, l'òrgan o dependència al qual van ser dirigits, la identificació del procediment en què es troben i que no hagen transcorregut més de cinc anys des de la finalització del procediment al qual corresponguen.  
  
Sisé. Criteris objectius de l'atorgament de la subvenció  
L'import de la subvenció atorgada es determinarà proporcionalment a la puntuació obtinguda segons els criteris de valoració ressenyats en l'article 22 de l'Ordre 1/2019, els projectes acceptats per a rebre-la i la quantia sol·licitada, i no podrà superar en cap cas la quantitat sol·licitada per al projecte.  
  
Seté. Comissió avaluadora  
De conformitat amb el que es preveu en l'article 8 de la citada Ordre 1/2019, la comissió d'avaluació serà nomenada per la persona titular de la direcció general amb competències en matèria de salut pública, en el termini màxim de deu dies a partir de l'endemà de la publicació d'aquesta convocatòria.  
  
Huité. Mitjans de publicació dels diferents tràmits  
Les publicacions de relacions de projectes admesos a tràmit, els requeriments d'esmena de la sol·licitud o documentació, si escau, i les resolucions de concessió es publicaran, a més de pels mitjans establits en l'Ordre 1/2019, en la seu electrònica (sede.gva.es) o portal institucional de la Generalitat en internet www.gva.es, així com en la pàgina web de la conselleria amb competències en matèria de sanitat i salut pública www.san.gva.es.  
  
Nové. Ordenació i instrucció del procediment  
1. L'ordenació i instrucció del procediment de concessió correspondran a la direcció general amb competències en matèria de salut pública, que rebrà les sol·licituds presentades i verificarà que aquestes reuneixen els requisits per a poder ser tramitades.  
2. L'òrgan competent per a la instrucció i resolució de l'expedient, a la vista de la documentació que consta en aquest i de les obligacions que s'adquirisquen amb la concessió de la subvenció, podrà recaptar els informes dels organismes i entitats que consideren oportuns i efectuar les comprovacions necessàries sobre l'exactitud de tot això.  
  
Deu. Resolució  
Correspon dictar resolucions a la persona titular de la direcció general amb competències en matèria de salut pública, que actuarà per delegació de la persona titular de la Conselleria de Sanitat Universal i Salut Pública.  
La resolució es publicarà en el Diari Oficial de la Generalitat Valenciana.  
  
Onze. Termini de resolució i notificació  
El termini màxim per a tramitar, resoldre i notificar les resolucions de concessió serà de tres mesos a comptar des de la data de publicació de la convocatòria en el Diari Oficial de la Generalitat Valenciana, d'acord amb el que s'estableix en l'article 9.2 de l'Ordre 1/2019.  
  
Dotze. Recursos  
La resolució de concessió de la subvenció que es dicte d'acord amb aquesta convocatòria i bases reguladores aprovades per l'Ordre 1/2019, posarà fi a la via administrativa, i contra aquesta es podrà interposar, recurs potestatiu de reposició davant l'òrgan que la va dictar en el termini d'un mes a comptar des de l'endemà de la seua notificació, o bé directament ser impugnats davant l'ordre jurisdiccional contenciós administratiu, d'acord amb el que es preveu en l'article 123 de la Llei 39/2015, d'1 d'octubre, del procediment administratiu comú de les administracions públiques.  
  
Tretze. Despeses subvencionables, quantia i pagament de la subvenció  
1. A l'efecte del que es preveu en aquesta convocatòria es consideraran subvencionables aquells que responguen de manera indubtable a la naturalesa de l'activitat subvencionada, resulten estrictament necessaris i es realitzen en el termini establit en aquesta convocatòria, de conformitat amb el que s'estableix en l'article 12 de l'Ordre 1/2019.  
2. La quantia de les subvencions individuals es determinarà seguint els criteris de valoració establits en el títol IV, capítol I de l'Ordre 1/2019, amb un màxim global de finançament del total de les subvencions segons el que s'estableix en apartat segon d'aquesta convocatòria.  
  
3. El pagament de la subvenció es realitzarà d'acord amb el que es disposa en la Llei 38/2003, de 17 de novembre, general de subvencions i altres normes concordants.  
4. En tot cas, amb caràcter previ al pagament de la subvenció, l'entitat beneficiària haurà de trobar-se al corrent del compliment de les seues obligacions tributàries, davant la Seguretat Social i de la resta de requisits establits en l'article 14 de l'Ordre 1/2019.  
  
Catorze. Termini i forma de justificació  
1. La justificació de les subvencions, conforme al que es preveu en l'article 15 de l'Ordre 1/2019, es realitzarà com a màxim fins al 15 de novembre del 2022, mitjançant la presentació davant la Direcció General de Salut Pública i Addiccions, de la documentació necessària per a acreditar la despesa realitzada.  
2. Quant a la forma de justificació es realitzarà conforme al que s'estableix en l'apartat 2 de l'article 15 de l'Ordre 1/2019 de bases reguladores.  
3. Els documents justificatius s'acompanyaran d'una memòria final de les activitats realitzades vinculades al projecte. La memòria haurà d'incloure la informació necessària per a valorar el grau de compliment dels objectius del projecte i aportarà la informació pertinent per al càlcul dels indicadors establits en el Pla estratègic de subvencions 2020-2023, publicat en la pàgina web de la Conselleria de Sanitat Universal i Salut Pública.  
El pagament de l'ajuda es realitzarà en la forma prevista en l'article 14 de les bases reguladores, i podrà donar lloc a la minoració, resolució o reintegrament prevists en l'article 17 de les bases reguladores.  
  
  
Quinze. Pla de control.  
Per a efectuar el Pla de control, s'estableixen els paràmetres de control següents:  
1. El tipus de control a realitzar serà preferentment administratiu, basat en la documentació aportada per cada entitat juntament amb la seua sol·licitud i, posteriorment, com a justificació de la subvenció que li haja sigut atorgada. A tal fi, se supervisarà tota la documentació exigida en les bases reguladores, en la resolució de les convocatòries, i en els convenis de col·laboració, i es requerirà, si escau l'aportació dels documents complementaris que resulten necessaris per a comprovar, verificar i esclarir tots aquells extrems que així ho exigisquen. A més, si es considera necessari, podran dur-se a terme comprovacions in situ de la realització de les activitats subvencionades, i podrà reclamar-se informació addicional que permeta contextualitzar la documentació aportada al principi i les activitats programades en funció del seu efectiu grau d'execució.  
2. Dins del conjunt de sol·licituds presentades a una mateixa convocatòria, es podrà seleccionar una mostra aleatòria, però prou representativa de qualssevol documents i altres elements acreditatius de la realització de l'activitat o activitats programades. Addicionalment, de forma degudament motivada, es podran aplicar criteris dirigits a la realització d'un mostreig específic per a la comprovació d'aspectes tècnics, econòmics o administratius determinats que s'estimen d'especial rellevància en el marc d'una convocatòria.  
  
3. El percentatge mínim de subvenció a controlar sobre el total pagat amb càrrec a cada línia pressupostària serà el 10 %.  
4. Verificació de dades.  
D'acord amb el que s'estableix en la disposició addicional huitena de la Llei orgànica 3/2018, de 5 de desembre, de protecció de dades personals i garantia dels drets digitals i en l'article 4 de la Llei 40/2015, d'1 d'octubre, de règim jurídic del sector públic, l'òrgan gestor podrà verificar aquelles dades manifestades per les persones interessades a fi de comprovar l'exactitud d'aquestes.  
La potestat de verificació inclou verificar la identitat de la persona sol·licitant o, si és el cas, del seu representant legal i consultar les dades següents que consten en la Base de dades nacional de subvencions (BDNS): les subvencions i ajudes que li han sigut concedides, incloses aquelles a les quals se'ls aplica la regla de minimis, i que la persona sol·licitant no està inhabilitada per a percebre subvencions.  
Les actuacions que s'efectuen en desenvolupament d'aquest pla de control es realitzaran a través de mitjans propis, personals i materials. En relació amb els mitjans personals, es comptarà amb personal de la Generalitat, tècnics de la matèria que es tracte, amb les suficients garanties d'imparcialitat i independència, sense perjudici del suport tècnic extern que a tal fi puga obtindre's.  
  
Setze. Efectes  
Aquesta resolució produirà efectes l'endemà de la publicació en el Diari Oficial de la Generalitat Valenciana.  
  
Contra aquesta resolució de convocatòria, que posa fi a la via administrativa, es podrà interposar, recurs potestatiu de reposició davant l'òrgan que la va dictar en el termini d'un mes a comptar des de l'endemà de la publicació, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé en el termini de dos mesos recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que es preveu en els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga interposar-se qualsevol altre recurs que es considere oportú.  
  
València, 8 de març de 2022.- La secretària autonòmica de Salut Pública i del Sistema Sanitari Públic (p. s. Decret 185/2020): Isaura Navarro Casillas.